Source : Stuff.co
Saini me 2 na yabaki o Martin Bogado na cauravou ni Argentina vei Highladers ena Super Rugby
Written by Demesi Kakaya on November 24, 2022
Mai saini vua na timi ni Highlanders na cauravou ni Argentina o Martin Bogado me rua na yabaki. O Bogado e dau tiko ena i tutu ni Wing kei na fullback ena mata timi ni Argentina. Na cauravou yabaki 24 ka 191 na kena balavu ka 97 na kena bibi ka vakaitavi tiko ena gauna oqo ena November test ,vua na timi ni Argentina.
Vakaraitaka na dauniveivakatavulici ni timi ni Highlanders o Clarke Dermody ni ratou taleitaka vakalevu na i walewale ni qito e tiko vei Bogado. E vakaitavi talega tiko ga o Bogado vua na timi ni Bayonne ena French Top 14. E marautaka vakalevu na cauaravou qo ena nona mai lewena e dua na timi vaka Niusiladi ena sotasota ni Super Rugby ka dau nona tatadra tu mai ena dua na gauna balavu.
Vakavinavinakataki iratou na veiliutaki ena na timi ni Highlanders kei ira na dauniveitokoni ena nona ciqomi kei na nodra veivakabauti vua me lewena na yani na timi ni Highlanders. O Bogado ena lewena tiko yani na timi ni Highlanders ena tawase ni yabaki qo. Namaka me na laki lewena tiko yani na i yatu e muri kei Jona Nareki, Jonah Lowe, Connor Garden-Bachop, Mosese Dawai, Vilimoni Koroi kei Sam Gilbert.
eng_Latn fij_Latn eng_Latn fij_Latn fij_Latn fij_Latn